АҞӘА, нанҳәа 26 - Sputnik. Урыстәыла аҭҵаарадырреи иреиҳаӡоу аҵареи рминистр ажәадгала ҟалҵеит Аԥснытәи астудентцәеи ашколхәыҷқәеи рзы Урыстәыла аҵараиурҭақәа рбазала алагерқәа еиҿкаазарц. Абри атәы аанацҳауеит аусбарҭа асаит.
Аиԥылара аҳәаақәа ирҭагӡаны иҟаҵан ажәалагала Урыстәылатәи аҵараиурҭақәа рбазала аԥхынтәии аӡынтәии алагерқәа еиҿкаахарц астудентцәеи аиҳабыратә классқәа рҵаҩцәеи рзы.
Бочарова Аԥснытәи лколлегацәа ирзеиҭалҳәеит иреиҳаӡоу аҵараиурҭа урыстәылатәи асистема алшарақәа ртәы.
Иара убасгьы ирылацәажәан ҩ-ганктәи аусеицура азҵаарақәа. Хаҭала, аԥсныуаа урыстәылатәи аҵараиурҭақәа рҿы рҵараҵара азҵаара, аицуснагӡатәқәа рымҩаԥгара атәылақәа рыҩба рыстудентцәа рзы, урҭ аҵара-методикатә литературала реиқәыршәара.
2021 шықәсазы имҩаԥысыр ҟалоит Урыстәыла аҵареи аҭҵаарадырреи рминистрра аделегациа Аԥсныҟа раара.
АҞӘА, цәыббра 25 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 370-ҩык Аԥсны ауааԥсыра, урҭ рахьтә 88-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз ҩыџьа апациентцәа рыԥсҭазаара иалҵит: 1958 шықәсазы ииз ахаҵеи 1936 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 42-а, рҭагылазаашьа бааԥсуп ааҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 64-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>
АҞӘА, цәыббра 25 - Sputnik. Урыстәылатәи Афедерациа ахада Владимир Путин Аҳәынҭқарратә Дума ааԥхьара ҿыц адепутатцәа рҿаԥхьа нагӡатәыс иҟоу адҵақәа рыӡбахә иҳәеит, абри атәы аанацҳауеит РИА Новости.
Урҭ рыбжьара:
Аҳәынҭдумахь инеиз апартиақәа рхаҭарнакцәа рԥылараан атәыла ахада ааԥхьара риҭеит алхрақәа рыламҭалаз алхыҩцәа иҟаҳҵоит ҳәа агәра иддыргоз нарыгӡаларц.
Цәыббра 17-19 рзы имҩаԥысыз алхрақәа рылҵшәақәа рыла, ҵаҟатәи апалата иақәшәеит хә-партиак: "Иаку Урыстәыла", КПРФ, "Ииашоу Урыстәыла - Аиаша иадгылоу", ЛДПР, "Ауаа ҿыцқәа".
"1999 шықәсазы имҩаԥысыз алхрақәа рышьҭахь раԥхьаӡа акәны Адумаҿы ԥшь-фракциак иреиҳаны иҟалоит, ари иаанаго алхрақәа демократиала имҩаԥысит, ҳтәылаҿы адемократиа ҿиоит, уи иаанагоит еиуеиԥшым аполитикатә мчқәа рхы аадырԥшыр рылшоит ҳәа", - азгәеиҭеит Путин.
Иара инаҵшьны иҳәеит алхрақәа иаартны, азакәан инақәыршәаны имҩаԥысит ҳәа.